Grandaflugila petrelo

La Grandaflugila petrelo, Pterodroma macroptera, estas marbirdo de la grupo de petreloj. En Novzelando ĝi estas konata ankaŭ per sia maoria nomo oi kaj kiel ŝafobirdo.

 Taksonomio 
Estas du agnoskitaj subspecioj de P. macroptera - nome P. m. macroptera kaj P. m. gouldi, el kiuj tiu lasta estas endemia de Novzelando, kaj estas ofte nomita Grizvizaĝa petrelo. La latina scienca nomo de la specio macroptera estas kunmetaĵo de du radikoj el la antikva greka signife respektive “grandaj” kaj “flugiloj”, el kio la komuna nomo.

 Distribuado 

Ili reproduktiĝas en la Suda Hemisfero inter sudaj paraleloj 30 kaj 50 gradoj kun kolonioj sur insuloj Tristan da Cunha, Gough, Krozetoj, Princ-Eduardaj, Kergelenoj kaj sur marbordoj de suda Aŭstralio kaj norda Novzelando. Ĝi estas rara vaganto en Pacifika Oceano ĉe la marbordoj de Kalifornio, Usono.

 Aspekto 
Tiu birdo estas komplete malhelbruna escepte pro varia makulo de blanko ĉe la bazo de la beko, kiu estas nigra. Tiu petrelo reproduktiĝas sur insuloj tra la sudaj oceanoj. Ĝi separiĝas el la Griza pufino kaj el la Fajnbeka pufino pro la tute malhelaj subflugiloj, la dika, fortika beko kaj diferenca movmaniero. Ankaŭ la simila Karnopieda pufino havas helan, rozkolorecan bekon. Petreloj de la genro Procellaria estas pli grandaj kaj havas malpli saltetecan flugmanieron.

 Referencoj 

 Literaturo 
 Harrison, Peter. Seabirds of the World: A Photographic Guide. Princeton University Press, Princeton, New Jersey, 1987, ISBN 0-691-01551-1
 Marchant S, Higgins PJ (1990) Handbook of Australian, New Zealand & Antarctic birds, Volume 1, Part A: Ratites to Petrels, Vol. Oxford University Press, Melbourne

 Eksteraj ligiloj 

 BirdLife International Species Fact Sheet 
 Limestone Island. , Translocation of Oi.

Kategorio:Petreloj
Kategorio:Procelarioformaj
Kategorio:Birdoj de Afriko
Kategorio:Birdoj de Oceanio